CELEX: 62011CJ0145
Language: lt
Date: 2012-07-19 00:00:00
Title: 2012 m. liepos 19 d. Teisingumo Teismo (trečioji kolegija) sprendimas.#Europos Komisija prieš Prancūzijos Respubliką.#Valstybės įsipareigojimų neįvykdymas – Direktyva 2001/82/EB – Veterinariniai vaistai – Leidimo prekiauti veterinariniais vaistais keliose valstybėse narėse išdavimas pagal decentralizuotą tvarką – Generiniai vaistai, panašūs į referentinius vaistus, kuriems jau suteiktas leidimas – Valstybės narės atsisakymas tenkinti paraišką – Vaisto sudėtis ir forma.#Byla C‑145/11.

2012 m. liepos 19 d. Teisingumo Teismo (trečioji kolegija) sprendimasKomisija prieš Prancūziją
      (Byla C-145/11)
      „Valstybės įsipareigojimų neįvykdymas – Direktyva 2001/82/EB – Veterinariniai vaistai – Leidimo prekiauti veterinariniais vaistais keliose valstybėse narėse išdavimas pagal decentralizuotą tvarką – Generiniai vaistai, panašūs į referentinius vaistus, kuriems jau suteiktas leidimas – Valstybės narės atsisakymas tenkinti paraišką – Vaisto sudėtis ir forma“
      Teisės aktų derinimas – Veterinariniai vaistai – Direktyva 2001/82 – Leidimas pateikti į rinką – Decentralizuota tvarka – Paraiška, atitinkanti leidimo paraiškoms taikomus formalius reikalavimus – Valstybės narės atisakymas tenkinti paraišką dėl materialių pagrindų – Įsipareigojimų neįvykdymas (SESV 258 straipsnis; Europos Parlamento ir Tarybos direktyvos 2001/82 32 ir 33 straipsniai) (žr. 32–39, 43, 45, 46, 48 punktus ir rezoliucinę dalį)
      Dalykas 
      
         
               Valstybės įsipareigojimų neįvykdymas – 2001 m. lapkričio 6 d. Europos Parlamento ir Tarybos direktyvos 2001/82/EB dėl Bendrijos
                  kodekso, reglamentuojančio veterinarinius vaistus (OL L 311, p. 1; 2004 m. specialusis leidimas lietuvių k., 13 sk., 27 t.,
                  p. 3) 32 ir 33 straipsnių pažeidimas – Leidimo prekiauti vaistu daugiau nei vienoje valstybėje narėje išdavimas pagal decentralizuotą
                  tvarką – Generiniai vaistai, panašūs į referentinius vaistus, kuriems jau suteiktas leidimas – Valstybės narės atsisakymas
                  tenkinti paraišką, pagrįstas mokslo pagrindais, susijusiais su vaisto sudėtimi ir farmacinės formos pasirinkimu – Tarpusavio
                  pripažinimo principas.
               
            Rezoliucinė dalis 
      
         
                  1.
               
               
                  
               
               
                  	Pagal 2001 m. lapkričio 6 d. Europos Parlamento ir Tarybos direktyvoje 2001/82/EB dėl Bendrijos kodekso, reglamentuojančio
                     veterinarinius vaistus, iš dalies pakeistoje 2004 m. kovo 31 d. Europos Parlamento ir Tarybos direktyva 2004/28/EB numatytą
                     decentralizuotą tvarką atsisakiusi tenkinti dvi paraiškas leisti prekiauti veterinariniais vaistais „CT-Line 15 % Premix“
                     ir „CT-Line 15 % Oral Powder“, Prancūzijos Respublika neįvykdė įsipareigojimų pagal šios direktyvos 32 ir 33 straipsnius.
                  
               
            
         
                  2.
               
               
                  
               
               
                  	Priteisti iš Prancūzijos Respublikos bylinėjimosi išlaidas.